OpenLLM-France/wikimedia huggingface dataset:
# Willy Vanden Berghen

Willy Vanden Berghen (Vilvoorde, 3 de juliol de 1939 - 30 de març de 2022) va ser un ciclista belga que fou professional entre 1960 i 1966. Durant la seva carrera professional aconseguí 12 victòries, entre les quals destaca una etapa al Tour de França de 1960.
Com a amateur aconseguí notables èxits, sobresortint per damunt de tots la medalla de bronze als Jocs Olímpics de Roma, el 1960.

## Palmarès

* 1958
** 1r a la Fletxa del sud
* 1960
** Medalla de bronze als Jocs Olímpics de Roma
** 1r a Braine-le-Comte
** 1r a Marche-en-Famenne
** 1r del Gran Premi de la Famenne
** 1r del Premi d'Heist-op-den-Berg
* 1961
** 1r a Buggenhout
** 1r al Tour de Flandes oriental
* 1962
** 1r al Gran Premi de Mònaco
** 1r a Malines
** 1r a la Woluwé - St Lambert
** Vencedor d'una etapa al Tour de França
** Vencedor d'una etapa a la París-Niça
* 1963
** 1r a Tirlemont
** 1r a Petegem-aan-de-Leie

### Resultats al Tour de França

* 1962. 34è de la classificació general. Vencedor d'una etapa

## Referències

* ↑ «Museo del Ciclismo - Willy VANDEN BERGHEN» (en italià). museociclismo.it. [Consulta: 14 agost 2022].
* ↑ «Willy Vanden Berghen» (en anglès). cyclingarchives.com. [Consulta: 14 agost 2022].
* ↑ «Willy Vanden Berghen». procyclingstats.com. [Consulta: 14 agost 2022].
* ↑ «L'ancien cycliste Willy Vanden Berghen, médaillé olympique en 1960, est décédé» (en francès). rtbf.be. [Consulta: 14 agost 2022].

## Enllaços externs

* Palmarès de Willy Vanden Berghen Arxivat 2014-10-24 a Wayback Machine. (italià)
# Acatalèpsia

Acatalèpsia (del grec α̉-καταλαμβάνειν) en filosofia és el que no pot ser comprès, o la impossibilitat de comprendre o concebre una cosa. Els seguidors de Pirró d'Elis i els escèptics, i encara l'Acadèmia de Plató afirmaven una acatalèpsia absoluta; segons ells tota la ciència humana o coneixement eren només meres elucubracions o versemblances.
És l'antítesi de la doctrina estoica de catalèpsia. Segons els estoics, la catalèpsia era una percepció vertadera, però per als escèptics, totes les percepcions eren acatalèptiques, ço és, no tenien conformitat amb els objectes percebuts, o, en el cas que tinguessin alguna conformitat, mai no es podria saber.

## Referències

* ↑ Cyclopædia, or an Universal Dictionary of Arts and Sciences (first ed.). James and John Knapton, et al.
* 1 2 George Henry Lewes, 1863, The biographical history of philosophy, Volume 1, page 297
# Haldaur

Haldaur és una ciutat i municipalitat del districte de Bijnor a l'estat d'Uttar Pradesh (Índia), situada a 29° 18′ N, 78° 17′ E﻿ / ﻿29.3°N,78.28°E﻿ / 29.3; 78.28. Al cens del 2001 figura amb 17.894 habitants (el 1901 eren 5.628 habitants). Es troba a menys de 20 km de Bijnor.
La fundació s'atribueix a Halda Singh, suposat ancestre dels chahuans. Fou governada tradicionalment per una família de rajputs chahuans. El 1857 els senyor chahuhan d'Haldaur fou lleial als britànics el que li va costar seriosos problemes i com a recompensa va rebre el títol de raja al final del conflicte (1860). La residència del raja és l'edifici principal de la població.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Siret

El Siret (romanès: Siret; ucraïnès: Сірет, transcrit: Siret; rus: Серет, transcrit: Seret; hongarès: Szeret; noms en l'antiguitat: Hierasus) és un afluent esquerre del Danubi amb una llargada de 706 km. El Siret neix als Carpats d'Ucraïna, a l'óblast de Txernivtsí, regió de Bucovina nord. Travessa la província romanesa de Moldàvia. Té 110 km a Ucraïna i 596 km a Romania. Desemboca al Danubi prop de la ciutat de Galaţi. El riu forma part de la gran conca hidrogràfica d'afluents romanesos al Danubi.
# E136

La ruta europea E136 és una carretera que forma part de la Xarxa de carreteres europees. Comença a Ålesund i finalitza a Dombås. Té una longitud de 223 km. Té una orientació d'est a oest i travessa Noruega.
# Queireiras

Cairièra(s) (en francès Queyrières) és un municipi francès del departament de l'Alt Loira, a la regió d'Alvèrnia-Roine-Alps.
# Wieringermeer

Wieringermeer és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 12.611 habitants repartits per una superfície de 307,76 km² (dels quals 112,81 km² corresponen a aigua). Limita al nord amb Wieringen, a l'oest amb Anna Paulowna i al sud amb Niedorp, Opmeer i Medemblik.

## Centres de població

* Kreileroord
* Slootdorp
* Middenmeer
* Wieringerwerf

## Ajuntament

El consistori està format per 15 regidors:
* CDA, 4 regidors
* PvdA, 3 regidors
* VVD, 2 regidors
* Gemeenten Belangen, 2 regidors
* Progressief Wieringermeer, 2 regidors
* ChristenUnie, 1 regidors
* O.W04, 1 regidor

## Enllaços externs

* www.wieringermeer.nl
# Halda

Halda és un riu de Bangladesh al sud-est del país. Neix a la serralada de Badnatalu als Chittagong Hill Tracts prop de Ramgarh, i corre per Fatikchhari, Hathazari, Raozan i Chittagong Kotwali Thana, desaiguant al riu Karnaphuli, del qual és un dels principals tributaris. És navegable pels bots dels natius fins a uns 30 o 40 km, durant tot l'any i fins a uns 50 km al temps de pluges. El riu produeix bona pesca especialment de carpes que només es troben a aquest riu. El seu principal afluent és el Dhurung.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Judith Gamora Cohen

Judith Gamora Cohen (Nova York, 1946) és professora d'Astronomia de la Kate Van Nuys Page en l'Institut Tecnològic de Califòrnia.
Té una llicenciatura de l'Institut d'Estudis Avançats Radcliffe, un doctorat de Caltech i una llicenciatura de la Universitat d'Arizona. La seva recerca en l'estructura i evolució dels estels i galàxies ha influït en el desenvolupament d'instrumentació per a l'observatori Keck i la conducció de la Revista Caltech Faint Galaxy Redshift Survey, amb més de 200 articles publicats.
Ha impartit la distingida conferència Caroline Herschel en l'Institut de Ciència del Telescopi Espacial i la Conferència distingida Cecilia Payne-Gaposchkin al Harvard-Smithsonian Center for Astrophysics.
Algunes de les seves recerques han estat descrites en la premsa popular. Usant òptiques adaptatives guiades per làser en l'observatori Keck, va mostrar que diversos grups atapeïts d'estels que orbiten al voltant de la galàxia d'Andròmeda no eren en realitat grups. Juntament amb Evan Kirby, ha estudiat la massa de la propera galàxia nana del Triangle II, demostrant que aquesta galàxia té una massa sorprenentment gran pel seu nombre d'estels visibles, cosa que la converteix en una galàxia candidata de matèria fosca.

## Referències

* ↑ «Judith Gamora Cohen». www.astro.caltech.edu. [Consulta: 5 abril 2018].
* ↑ «Judith Gamora Cohen Bibliography». www.astro.caltrch.edu. [Consulta: 5 abril 2018].
* ↑ Irion. «Laser Points to Bright New Era for Ground-Based Astronomy | Science». Science.sciencemag.org, 03-02-2006. [Consulta: 22 setembre 2016].
* ↑ «A nearby dark matter galaxy? | Science Wire». EarthSky, 22-11-2015. [Consulta: 22 setembre 2016].
* ↑ «Dark matter dominates in nearby dwarf galaxy». www.sciencedaily.com. [Consulta: 6 desembre 2016].
# E14

* No s'ha de confondre amb E014.
La ruta europea E14 és una carretera que forma part de la Xarxa de carreteres europees. Comença a Trondheim, Noruega i finalitza a Sundsvall, Suècia. Té una longitud de 448 km.
Enllaça amb aquestes carreteres de la xarxa europea:
* E04
* E06
* E39

## Enllaços externs

* E-roads
# Pseudopaludicola saltica

Pseudopaludicola saltica és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Colli, G. & Lavilla, E. 2004. Pseudopaludicola saltica. Llista Vermella d'Espècies Amenaçades de la UICN 2006. Consulta: 17 de gener de 2008.
# Chondrostoma oxyrhynchum

Chondrostoma oxyrhynchum és una espècie de peix cipriniforme de la família dels ciprínids.
Els mascles poden assolir els 23,2 cm de longitud total.
Es troba a la conca dels rius Kura i Aras (riba de la mar Càspia).

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, 4a edició. Israel Program for Scientific Translations Ltd, Jerusalem.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9):687-736.
* ↑ Bogutskaya, N.G., 1997. Contribution to the knowledge of leuciscine fishes of Asia Minor. Part 2. An annotated check-list of leuciscine fishes (Leuciscinae, Cyprinidae) of Turkey with descriptions of a new species and two new subspecies. Mitt. Hamb. Zool. Mus. Inst. 94:161-186.
# The Review of Economics and Statistics

The Review of Economics and Statistics és una revista acadèmica revisada per parells que cobreix l'economia aplicada, amb una rellevància específica per a l'àmbit de l'econometria. Els redactors en cap són Will Dobbie (Universitat Harvard) i Raymond Fisman (Universitat de Boston). La revista té més de 100 anys.
La revista, fundada inicialment com a The Review of Economic Statistics a la Universitat Harvard el 1917, va publicar el seu "volum inaugural" oficial el 1919. La revista va obtenir el seu títol actual el 1948. Com a primer editor en cap, Charles J. Bullock va remarcar a la seva declaració Prefatòria al primer número que "l'objectiu de la Revista és promoure la recopilació, la crítica i la interpretació de les estadístiques econòmiques, amb l'objectiu de fer-les més precises i valuoses del que són actualment per a finalitats empresarials i científiques".

## Editors en cap

Editors en cap de la revista
* Charles J. Bullock (1919–1924)
* Allyn A. Young (1921–1924)
* Edmund E. Day (1921–1924)
* Joseph S. Davis (1921–1924)
* John H. Williams (1921–1924, 1939–1948)
* Arthur E. Monroe (1921–1924)
* Joseph L. Snider (1921–1924)
* Warren M. Persons (1921–1928)
* Elizabeth Boody (1923–1924)
* William L. Crum (1928–1930, 1935–1947)
* Edwin Frickey (1931)
* Joseph B. Hubbard (1932–1934)
* Arthur H. Cole (1935–1948)
* Harold H. Burbank (1935–1948)
* Seymour E. Harris (1935–1964)
* Edward S. Mason (1935–1948)
* Joseph A. Schumpeter (1935–1948)
* John D. Black (1936–1948)
* Gottfried von Haberler (1936–1948)
* Alvin H. Hansen (1939–1948)
* Sumner H. Slichter (1939–1948)
* Wassily W. Leontief (1945–1948)
* John Litner (1965)
* Otto Eckstein (1966–1971)
* Hendrick S. Houthakker (1972–1992)
* Richard E. Caves (1992–1996)
* Robert A. Moffitt (1992–1998)
* James H. Stock (1992–2002)
* C. Peter Timmer (1992–1995)
* John Y. Campbell (1996–2002)
* Robert S. Pindyck (1997–2002)
* George J. Borjas (1999–2006)
* K. Daron Acemoglu (2002–2007)
* Dani Rodrik (2003–2008)
* Julio J. Rotemberg (2003–2008)
* Esther C. Duflo (2007)
* Alberto Abadie (2007–2011)
* Michael Greenstone (2007–2010)
* Philippe Aghion (2008–2015)
* Mark W. Watson (2008–2014)
* Gordon Hanson (2011–2015)
* Asim Ijaz Khwaja (2011–present)
* Amitabh Chandra (2012–present)
* David S. Lee (2012–2013)
* Bryan S. Graham (2014–present)
* Yuriy Gorodnichenko (2015–2017)
* Emir Kamenica (2016–2017)
* Amit K. Khandelwal (2016–present)
* Brigitte Madrian (2016–2018)
* Rohini Pande (2016–present)
* Shschar Kariv (2016–present)
* Olivier Coibion (2018–present)}}

## Referències

* ↑ «The Review of Economics and Statistics». direct.mit.edu. [Consulta: 14 febrer 2024].
# El monjo negre

Lo monjo negre (El monjo negre, en català normatiu) és una llegenda tràgica tradicional en tres actes i en vers, original de Frederic Soler, estrenada per primera vegada pel Teatre Català, instal·lat al teatre Romea de Barcelona, la nit del 28 de novembre de 1889.
L'acció té lloc l'any 1340 al convent de Sant Francesc de Friburg (1r i 2n acte) i a Anglaterra (3r acte).

## Repartiment de l'estrena

* Emma de Glescher: Mercè Abella.
* Marta: Anna Monner.
* Fra Berthold Schwartz: Teodor Bonaplata.
* El Pare prior: Jaume Martí.
* El Pare guardià: Ramon Valls.
* El Llec Benjamí: Joaquim Pinós.
* El príncep Rodolf: Jaume Virgili.
* El capità Waster: Vicent Daroqui.
* Noble 1r: Ernest Fernández.
* Noble 2n: Josep Casanovas.
* El Patge Ernest: Josep Brial.
* Frares, escolans, criats i criades, nobles, poble.

## Vegeu també

* Lo monjo negre, òpera de Joaquim Cassadó sobre aquesta obra de teatre.

## Enllaços externs

* La peça El monjo negre, a la xarxa.
# Província de Manabí

Manabí és una de les 22 províncies de l'Equador. Està situada a la zona central de la costa i la seva capital és Portoviejo. Té una població d'1.031.900 habitants i una superfície de 18.440 km².
La ciutat de Manta és el segon port del país, després del de Guayaquil. El turisme, especialment el nacional, hi és important, gràcies a les nombroses platges. Cal destacar la ciutat de Montecristi, famosa per l'elaboració dels barrets de palla mal anomenats panamás, famosos mundialment, així com el Parc Nacional Machalilla que, a més de ser una importat reserva biosfèrica, conté destacables restes de la cultura precolombina Machalilla.
La província consta de 22 cantons (capital entre parèntesis):
* Bolívar (Calceta)
* Chone (Chone)
* El Carmen (El Carmen)
* Flavio Alfaro (Flavio Alfaro)
* Jama (Jama)
* Jaramijó (Jaramijó)
* Jipijapa (Jipijapa)
* Junín (Junín)
* Manta (Manta)
* Montecristi (Montecristi)
* Olmedo (Olmedo)
* Paján (Paján)
* Pedernales (Pedernales)
* Pichincha (Pichincha)
* Portoviejo (Portoviejo)
* Puerto López (Puerto López)
* Rocafuerte (Rocafuerte)
* Santa Ana (Santa Ana)
* San Vicente (San Vicente)
* Sucre (Bahía de Caráquez)
* Tosagua (Tosagua)
* Veinticuatro de Mayo (Sucre)
# Wiener botanische Zeitschrift

Wiener botanische Zeitschrift, abreujat Wiener Bot. Z.), va ser una revista il·lustrada amb descripcions botàniques que va ser editada a Àustria. Es van publicar els números 92–93, als anys 1943–1944. Va ser precedida per Oesterreichisches Botanisches Wochenblatt.

## Referències

* ↑ a Tropicos

## Enllaços externs

* a IPNI
# Cimolodonts

Els cimolodonts (Cimolodonta) són un grup de mamífers extints que visqueren entre el Cretaci i l'Eocè. Eren alguns dels membres més derivats de l'ordre extint dels multituberculats. Probablement tingueren un estil de vida similar al dels rosegadors fins que aquest nínxol ecològic fou ocupat pels autèntics rosegadors. Els multituberculats més basals es troben al subordre dels plagiaulàcids. Sembla que els cimolodonts formen un subordre natural, o monofilètic. Se n'han trobat restes a l'hemisferi nord.

## Vegeu també

* Xanclomys
# Agesípolis III

Agesípolis III (grec antic: Ἀγησίπολις, llatí: Agesipolis) fou el 31è rei de la línia dels agíades d'Esparta, fill d'Agesípolis i net de Cleombrot II.
Destituït Cleòmenes III va ser elegit rei essent menor d'edat i posat sota custòdia del seu oncle Cleòmenes (fill de Cleombrot II) el 222 aC, segons diu Polibi. El va deposar molt aviat el seu col·lega Licurg quan va morir Cleòmenes el 219 aC. Licurg es va proclamar rei únic.
L'any 195 aC Agesípolis va encapçalar els exiliats lacedemonis que es van unir a Tit Quinti Flaminí en l'atac contra el tirà espartà Nabis, diu Titus Livi. El 183 aC va encapçalar una ambaixada en nom dels exiliats lacedemonis que va anar a Roma a demanar ajut, però pel camí el vaixell va ser atacat per uns pirates, i Agesípolis i altres exiliats van morir assassinats.

## Referències

* ↑ Agesipolis III a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 71
# Història de Lituània (1219-1295)

La història de Lituània entre el 1219 i el 1295 comprèn els orígens del primer estat lituà, el Gran Ducat de Lituània. L'albada del segle xiii marca la fi de la prehistòria a Lituània i l'inici de la documentació de la història de Lituània en cròniques, tractats i altres fonts escrites. El 1219, vint-i-un ducs lituans signaren un tractat de pau amb Galítsia-Volínia, el document més antic que demostra la unió de les tribus bàltiques. Tot i estar constantment en guerra amb dos ordes cristians, el Livonià i el Teutònic, el Gran Ducat de Lituània es consolidà i exercí un cert domini sobre la Rutènia Negra, Pòlatsk, Minsk i altres territoris situats a l'est de l'actual estat de Lituània que es trobaven en una situació de vulnerabilitat des de l'ensulsiada de la Rus de Kíev.

## Referències

* ↑ Caixal, 2008, p. 102.

## Bibliografia

* Caixal, D. Les croades. Editorial UOC, 2008. ISBN 9788497887342.
# Juli Cels (historiador)

Juli Cels (en llatí Iulius Celsus) fou un erudit grec del segle vii que va viure a Constantinoble.
Va fer una crítica dels Comentarii de Juli Cèsar on s'anomena ell mateix Julius Celsus Vir Clarissimus et Comes o Julius Celsus Constantinus V. C. legi. Alguns autors l'han fet autor d'una Vida de Cèsar, però s'ha demostrat que en realitat era una obra de Petrarca.

## Referències

* ↑ Celsus, Julius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 661
# Sparagmia

Sparagmia és un gènere monotípic d'arnes de la família Crambidae descrit per Achille Guenée el 1854. La seva única espècie, Sparagmia gonoptera, descrita per Pierre André Latreille el 1828, es troba a Amèrica Central, Amèrica del Sud i a les Antilles. Els registres inclouen Argentina, Brasil, Panamà, Costa Rica, Puerto Rico, Cuba i Jamaica.

## Subespècies

* Sparagmia gonoptera gonoptera
* Sparagmia gonoptera shoumatoffi Munroe, 1958 (Jamaica)

## Referències

* ↑ «GlobIZ search». Global Information System on Pyraloidea. [Consulta: 15 març 2019].
* ↑ Pitkin, Brian; Jenkins, Paul. «Sparagmia Guenée, 1854» (en anglès). Butterflies and Moths of the World. Londres: Natural History Museum, 05-11-2004.
* ↑ Moths of Jamaica
# El Pino de Tormes

El Pino de Tormes és un municipi de la província de Salamanca a la comunitat autònoma de Castella i Lleó. Limita al Nord amb Almenara de Tormes i Valverdón, a l'Est amb Florida de Liébana, al Sud amb Parada de Arriba i Porteros (Carrascal de Barregas) i a l'Oest amb Zarapicos.

## Demografia

Evolució demogràfica :
| 1991 | 1996 | 2001 | 2004 |
| 165 | 181 | 179 | 181 |

## Enllaços externs

* Enllaç a Wikisalamanca Arxivat 2009-01-08 a Wayback Machine.
# Província de Manco Kapac

La província de Manco Kapac és una de les 20 províncies del Departament de La Paz a Bolívia. La seva capital és Copacabana.
# Zavare

Zavare o Zavareh (persa: زواره, romanitzat com Zavāreh, Zavâre, Zavvāreh, Zūrāvar, Zawara; també coneguda com a Īstgāh-ye Zavār) és una ciutat de l'Iran, capçalera d'un dihistan (districte o cantó) al comtat d'Ardestan (o Ardistan) de la província d'Isfahan. El 1951 tenia 5.400 habitants, el 1996 eren 7.710, i al cens del 2006 tenia 7.806 habitants. Està situada al nord-est de la província propera al desert central de Dasht-i Kawir. El seu nom deriva de Zavareh, germà de Rostam, l'heroi mític iranià.
Hauria tingut un temple de foc en època sassànida i després va conèixer certa prosperitat sota seljúcides i il-kànides. La mesquita Masjid-i Pa Minar data del 1068/1069 en temps d'Alp Arslan; la mesquita del divendres és de 1135.

## Referències

* Matheson, Sylvia A. (1972). Persia: An Archaeological Guide. Londres: Faber and Faber Limited. ISBN 0-571-09305-1

## Enllaços externs

* The ancient desert township
# Clayton Ince

Clayton Ince (Arima, 12 de juliol de 1972) és un exfutbolista de Trinitat i Tobago de la dècada de 1990.
Fou 79 cops internacional amb la selecció de Trinitat i Tobago.
Pel que fa a clubs, destacà a Defence Force, Crewe Alexandra, Coventry City FC i Walsall.

## Referències

* ↑ «Clayton Ince – International Appearances». Rec.Sport.Soccer Statistics Foundation [Consulta: 8 gener 2013].
* ↑ Clayton Ince a National-Football-Teams.com (anglès)
* ↑ «Ince joins Dundee's foreigners». BBC Sport, 20-10-2000 [Consulta: 20 octubre 2005].
* ↑ «Staunton heads for Coventry exit». BBC Sport, 05-07-2005 [Consulta: 5 juliol 2005].
* ↑ «Ince leaves Coventry for Walsall». BBC Sport, 08-07-2006 [Consulta: 8 juliol 2006].
# Torneig Comte de Godó 2005

El Trofeu Comte de Godó 2005, també conegut com a Open Seat Godó 2005, és una competició tennística que es jugà sobre terra batuda pertanyent a les sèries International Gold de l'ATP. La 53a edició del torneig es va celebrar entre el 18 i el 24 d'abril de 2005 en el Reial Club de Tennis Barcelona a Barcelona, Catalunya.

## Quadre individual masculí

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| | J. Acasuso | 3 | 4 | |
| Q | S. Wawrinka | 6 | 6 | | Q | S. Wawrinka | 6 | 3 | 2 |
| 11 | R. Štěpánek | 6⁶ | 7 | 7 | 11 | R. Štěpánek | 3 | 6 | 6 |
| 5 | G. Cañas | 7 | 6² | 6⁵ | | | | | | 11 | R. Štěpánek | 5 | 2 |
| 4 | G. Coria | 4 | 6 | 6² | | | | | | 8 | R. Nadal | 7 | 6 |
| | A. Calleri | 6 | 6⁵ | 7 | | A. Calleri | 2 | 0 | R | | | | |
| 10 | D. Hrbatý | 1 | 2 | | 8 | R. Nadal | 6 | 3 | | | | | |
| 8 | R. Nadal | 6 | 6 | | | | | | | | | | | 8 | R. Nadal | 6 | 7 | 6 |
| 7 | N. Davidenko | 6 | 6$^3$ | 7 | | | | | | | | | | | J.C. Ferrero | 1 | 6$^4$ | 3 |
| 9 | T. Johansson | 3 | 7 | 6² | 7 | N. Davidenko | 6 | 6 | | | | | |
| | M. Mirni | 6 | 6 | | | M. Mirni | 4 | 4 | | | | | |
| 3 | C. Moyà | 4 | 4 | | | | | | | 7 | N. Davidenko | 6¹ | 1 |
| | A. Martín | 1 | 2 | | | | | | | | J.C. Ferrero | 7 | 6 |
| | J.C. Ferrero | 6 | 6 | | | J.C. Ferrero | 6 | 4 | 6 | | | | |
| 13 | D. Ferrer | 3 | 4 | | 2 | G. Gaudio | 4 | 6 | 3 |
| 2 | G. Gaudio | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Wayne Arthurs Paul Hanley | 4 | 4 | |
| | Feliciano López Rafael Nadal | 6 | 6 | | | Feliciano López Rafael Nadal | 5 | 6 | 6 |
| 3 | Gastón Etlis Martín Rodríguez | 6 | 2 | 6⁶ | 5 | Cyril Suk Pavel Vizner | 7 | 2 | 4 |
| 5 | Cyril Suk Pavel Vizner | 3 | 6 | 7 | | | | | | | Feliciano López Rafael Nadal | 3 | 3 |
| 7 | Martin Damm Radek Štěpánek | | | | | | | | | 2 | Leander Paes Nenad Zimonjić | 6 | 6 |
| 4 | Simon Aspelin Todd Perry | w/o | | | 4 | Simon Aspelin Todd Perry | 3 | 4 | |
| 6 | Frantisek Cermak Leos Friedl | 3 | 6 | 4 | 2 | Leander Paes Nenad Zimonjić | 6 | 6 | |
| 2 | Leander Paes Nenad Zimonjić | 6 | 4 | 6 | | | | | |

## Enllaços externs

* Web oficial (català) (castellà) (anglès)
* Quadre individual masculí Arxivat 2005-11-11 a Wayback Machine. PDF
* Quadre dobles masculins Arxivat 2005-12-16 a Wayback Machine. PDF
Barcelona Open :
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
# Hostal de la Diligència

Hostal de la Diligència és una obra de Cunit (Baix Penedès) protegida com a Bé Cultural d'Interès Local.

## Descripció

Edifici situat en la cantonada entre el carrer Major, la Plaça de Sant Cristòfol i el passatge que uneix als dos anteriors. Es tracta d'una construcció de planta en forma de L, i amb diferents cobertes annexes a una vessant. L'edifici ha estat molt modificat, tot i així conserva alguns elements de l'arquitectura popular, que es poden veure a la façana del carrer Major. El portal d'accés d'arc de mig punt adovellat, les finestres de la planta baixa emmarcades per lloses de pedra o els caires de la façana, de pedra fent ziga-zaga i ocupant la planta baixa.

## Referències

* ↑ «Hostal de la Diligència». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].